Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2020/C 35/08)

Denne offentliggørelse giver ret til at gøre indsigelse mod ansøgningen i medfør af artikel 98 i Europa-Parlamentets og Rådets forordning (EU) nr. 1308/2013 (1) senest to måneder efter datoen for offentliggørelsen.

ENHEDSDOKUMENT

»Chozas Carrascal«

PDO-ES-N1637

Ansøgningsdato: 12. december 2012

1. Betegnelse(r), der skal registreres

Chozas Carrascal

2. Medlemsstat

Spanien

3. Type geografisk betegnelse

BOB – beskyttet oprindelsesbetegnelse

4. Kategorier af vinavlsprodukter

1. Vin

5. Beskrivelse af vinen/vinene

Rødvin

Rødvin af flere druesorter: kraftig, klar og lysende rød. Frugtig, balsamisk, godt struktureret vin med modne tanniner, chokoladearomaer og en mineralsk note.

Rødvin af én druesort (Cabernet Franc): rødviolet farve i den første fase. Aromaer af sorte bær og af aromaplanter Bæraromaerne er kraftigere end fadaromaerne. Fyldig, lang eftersmag, mineralsk og balsamisk.

Indholdet af flygtig syre højst 10 mEq/l ved vine af flere druesorter er og 8,33 mEq/l t ved vine af én druesort.

Indholdet af svovldioxid er højst 100 mg/l ved vine af flere druesorter og 90 mg/l ved vine af én druesort.

De grænseværdier, der ikke angives, skal overholde gældende retsforskrifter.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 13 Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Indhold af svovldioxid, maksimum (i milligram pr. liter)

Hvidvin og rosévin

Hvid: strågul farve i den første fase. Balance mellem blomster-, frugt- og fadaromaer Aromatisk, frisk, fyldig og lang eftersmag.

Rosévin: kraftig rød farve. Aromaer af røde bær sammen med fadaromaer. Frisk og fyldig, kraftig, lang eftersmag og sødmefuld.

Indholdet af svovldioxid er højst 105 mg/l ved hvidvine og på 115 mg/l ved rosévine.

De grænseværdier, der ikke angives, skal være i overensstemmelse med lovgivningen.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 12,5 Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) 6,67 Indhold af svovldioxid, maksimum (i milligram pr. liter)

6. Vinfremstillingsmetoder

a. Væsentlige ønologiske fremgangsmåder

Dyrkningspraksis

Beplantningstæthed:

Grønne druesorter: mindre end 1,3 x 2,5 meter

Blå druesorter (med undtagelse af Bobal): mindre end 1,4 x 2,5 meter

Druesorten Bobal: 2,5 x 2,5 meter eller derunder

Specifik ønologisk fremgangsmåde

— - Hvidvin: Fremstilling og lagring finder sted i tanke af rustfrit stål eller beton. Udblødningen (maceration) foregår på særlig vis alt efter druens modenhed. Hvidvinenes gæring (fermentation) foregår på egefade.

— Rosévin: Ekstraktion fra mosten af fire druesorter, som blandingen (coupage) består af. Koldopbevaring og bundfældning (débourbage) indtil de fire moster er opnået. Vinen gærer i rustfri ståltanke. Udblødning på egefade i mindst tre uger.

— Rødvine: Fremstillingen foregår separat for hver druesort. Udblødningen varer mindst 14 dage. Lagring på fade i mindst fem måneder.

b. Maksimumsudbytte

Grønne druesorter:

9 000 kg druer pr. hektar9 000 kg druer pr. hektar

Blå druesorter:

7 500 kg druer pr. hektar7 500 kg druer pr. hektar

Hvidvin:

63 hektoliter pr. hektar

Rosévine:

56 hektoliter pr. hektar

Rødvine:

53 hektoliter pr. hektar

7. Afgrænsning af det geografiske område

Det afgrænsede område ligger i distriktet San Antonio i et område, der hører under kommunen Requena (Valencia) og omfatter følgende parceller: polygon 14: parcel 293, 294, 297, 300 og 301, polygon 16: parcel 101, 111, 112, 124, 125, 126, 127, 128, 133, 134, 135, 136, 137, 138 og 412.

8. Primære druesorter

CHARDONNAY

CABERNET FRANC

MACABEO - VIURA

GARNACHA TINTA - GIRONET

SYRAH

BOBAL

9. Tilknytning til det geografiske område

Naturlige og menneskelige faktorer

Naturlige faktorer:

Chozas Carrascal er det geografiske navn, der anvendes for det specifikke sted på det område, der er afgrænset på kortet, hvor den beskyttede oprindelsesbetegnelse kan anvendes. På grund af højden over havet (720 meter) og beliggenheden i Juan Navarro-bjergenes nærhed, hvor nordenvinden er den fremherskende, er det et af de koldeste steder i hele regionen. Da det ligger på en let skrånende slette, er området mere eller mindre udsat for den kolde nordenvind.

Området afgrænses mod nord, øst og vest af høje bakkedrag, som ligger som lange plateauer, adskilt fra hinanden og som danner to slugter, der løber i nordøstlig og nordvestlig retning, og gennem hvilke den kraftige nordenvind blæser. Den sydlige grænse udgøres af Vereda Real og begyndelsen af det centrale Requenaplateau, uden naturlige barrierer mod hverken øst eller vest.

Disse specifikke overfladeforhold markerer meget tydeligt det beskyttede område, som takket være beskyttelsen af forskellige højere bakkedrag har et unikt mikroklima.

Området er kendetegnet ved et kontinentalt klima, der er under påvirkning af Middelhavet. Den gennemsnitlige årlig nedbørsmængde er lav: den ligger mellem 350 og 400 liter årligt, og størstedelen af nedbøren falder i september. Solindstrålingen er meget intens, dvs. mere end 3 000 solskinstimer om året, og der er meget store temperaturforskelle mellem nat og dag i september og oktober, dvs. i druernes modningsperiode.3 000 solskinstimer om året, og der er meget store temperaturforskelle mellem nat og dag i september og oktober, dvs. i druernes modningsperiode.

Områdets klimatiske forhold adskiller sig fra resten af distriktet (comarca) og de omkringliggende områder ved den kraftige vind og lavere gennemsnitstemperaturer, der er registreret, som følge af nordenvindens indvirkning, området er beskyttet takket være de naturlige barrierer, der er beliggende mod øst og vest. Udløberen af Sierra Juan Navarro-bjergene mod sydøst bremser en stor del af de regnskyer, der kommer fra Middelhavet, derfor er nedbørsmængden lavere i Chozas Carrascal end i andre dele af distriktet.

Jorden i dyrkningsområdet er alkalisk (basisk) og har en pH-værdi mellem 8 og 9. Jordbunden består af ler og tenderer, afhængigt af lokaliteten, til at være leret sandjord eller sandet lerjord. Indholdet af organisk materiale i jorden er med 1 % meget ringe, og derfor er det nødvendigt, at jordstrukturen regelmæssigt forbedres ved tilførsel af organiske gødningsmidler En vigtig faktor er også indholdet af aktivt kalk, der med en værdi mellem 7 og 21 % er særlig høj. Kendetegnende for jorden i det afgrænsede område er den lave produktivitet og den ringe rodudvikling, der maksimalt når op på 30 cm i jorden på grund af det kalklag, der findes i denne dybde.

Menneskelige faktorer

Det afgrænsede område er kendetegnet ved en høj beplantningstæthed, som i visse tilfælde er over 3 000 vinstokke pr. hektar, mens den sædvanlige beplantningstæthed i resten af distriktet er 3 000 vinstokke pr. hektar, mens den sædvanlige beplantningstæthed i resten af distriktet er 1 600 vinstokke pr. hektar. Denne høje plantetæthed fører til en øget konkurrence mellem vinstokkene og dermed mindre rodudvikling og for kraftig vækstkraft og frugtsætning på vinstokken bremses. Som følge heraf producerer vinstokken værre kilogram druer, hvilket fører til en bedre kvalitet. Således ligger udbyttet pr. vinstok ikke over 4 kg.1 600 vinstokke pr. hektar. Denne høje plantetæthed fører til en øget konkurrence mellem vinstokkene og dermed mindre rodudvikling og for kraftig vækstkraft og frugtsætning på vinstokken bremses. Som følge heraf producerer vinstokken værre kilogram druer, hvilket fører til en bedre kvalitet. Således ligger udbyttet pr. vinstok ikke over 4 kg.

Dette område er det første område i regionen, hvori de fremmede sorter Cabernet Sauvignon, Cabernet Franc, Syrah, Merlot, Chardonnay og Sauvignon Blanc er blevet dyrket (vinplantagerne blev anlagt i 1992). Vinstokkene er nu over 20 år gamle og er fuldt tilpasset det afgrænsede område, som er bedst egnet til disse sorter. Takket være dyrkningen af disse allerede veletablerede sorter og af hjemmehørende sorter (Bobal, Tempranillo, Garnacha Tinta, Monastrell og Macabeo) kan der fra én enkelt vinmark produceres vine, der er uefterlignelige og i hele distriktet kun findes ét sted.

Beskrivelse af vinen

Vinene fra dette produktionsområde præges af de jordbunds- og klimaforhold, der er karakteristiske for området. Det er en vin med et højt alkoholindhold (mellem 13,5 og 14,5 %) og et godt syreindhold (mellem 4,5 og 5,5 g/l vinsyre). De kendetegnes ved mineralske aromaer, meget modne tanniner, der giver en meget god farvestabilitet, en ringe forekomst af skimmelsygdomme og et lavt udbytte pr. vinstok (< 4 kg/vinstok).

Tilknytning

På grund af jordbunds- og klimaforholdene i området producerer vinstokkene ikke for mange druer og vokser ikke for stærkt, hvilket fører til en forbedret optagelse af mikronæringsstoffer (kalium, kalcium og magnesium) og har indvirkning på druekvaliteten. De store forskelle mellem dags- og nattemperaturerne bidrager til udvikling af et passende højt alkoholindhold og et god syre. Kendetegnende for jordene er den lave produktivitet og den ringe rodudvikling, der maksimalt når op på 30 cm i jorden på grund af det kalklag, der findes i denne dybde. Disse faktorer kombineret med en lav årlig nedbørsmængde og en kraftig solindstråling, som skyldes den geografiske beliggenhed af dette skrånende område omgivet af bakker, som sørger for, at udbyttet pr. vinstok er under 4 kg, giver vinene mineralske aromaer og meget modne tanniner og sikrer en mindre forekomst af skimmelsygdomme.

Det afgrænsede område adskiller sig fra de omkringliggende områder ved sine overfladeforhold, sit klima og sine særlige jorde, som i kombination skaber et ægte mikroklima, som ikke findes i det omgivende landskab. Således indvirker disse særlige overfladeforhold på den gennemsnitlige nedbørsmængde, som er lavere end den nedbørsmængde, der er registreret i de tilgrænsende områder og i resten af det område, som den beskyttede oprindelsesbetegnelse »Utiel-Requena« omfatter. Det samme gælder for den kraftige den kraftige blæst. Alle disse faktorer har sammen med den høje solindstråling, som vinstokkene på grund af deres geografiske beliggenhed – let skrånende terræn og omgivende bakkedrag – begunstiges af og jordenes beskaffenhed, som kendetegnes ved kalklag i en ringe dybde, sørger for, at det geografiske område afgrænses på grundlag af de naturlige og menneskelige faktorer, som er typiske for det geografiske miljø, som gør, at vin, der produceres i dette område adskiller sig fra vin, der produceres i de tilgrænsende områder.

Selvom det afgrænsede område er en del af det området for den beskyttede oprindelsesbetegnelse »Utiel-Requena«, adskiller det sig tydeligt fra sidstnævnte på grund af følgende faktorer og deres indvirkning på vinstokkene og vinen:

- Overfladeforholdenes indvirkning:

Lavere maksimumstemperaturer på grund af de kølige nordenvinde

Højere minimumstemperaturer på grund af de naturlige barrierer mod øst og vest: der forekommer derfor ikke frost i området om foråret

Lavere gennemsnitlig vindhastighed, men samtidig kraftige nordenvinde: lav luftfugtighed

Lavere nedbørsmængde på grund af det bjergmassiv, der ligger mod øst, som bremser indkommende skyer

En hældning på 6,5 %: god solindstråling og store temperaturforskelle mellem dag og nat.

Indvirkning på vinstokkene og vinen:

Lav forekomst af skadegørere og sygdomme

Højt indhold af polyfenoler og sukker

Højt syreindhold

Problemfrit forløb af vækstcyklus

Fuldmodne tanniner.

- Virkninger som følge af jordbundens ringe dybde, som er kendetegnet ved et kalklag på 30 cm: mindre rodudvikling, styret vækstkraft, begrænset produktion (< 3 kg/vinstok og mindre klaser og bær).

Indvirkning på vinstokkene og vinen:

Druer af højere kvalitet

Vine med jordagtigt og mineralsk præg

Større forhold skal/frugtkød: mere aromatiske vine.

Der er også forskelle ved fremstillingen mellem vinene »Chozas Carrascal« og vinene med den beskyttede oprindelsesbetegnelse »Utiel-Requena«, og først og fremmest (for eksempel ved lagrede rødvine):

Parameter »Utiel-Requena« BOB Chozas Carrascal Virkeligt alkoholindhold, minimum (i % vol.) 10,5 13 Totalt sukkerindhold, maksimum (g/l) 9 <4 Totalt syreindhold, minimum (g/l) 3,5 4,5 Indhold af flygtig syre, maksimum (g/l) 1,2 0,5 - 0,6 Indhold af svovldioxid, maksimum (mg/l) 150 90-100 Farveintensitet, minimum 13 UA/cm Minimumsværdi for indeks for totalt fenolindhold 55 Maksimalt udbytte (kg/ha) 7 500 -10 500 7 850 7 850 Ekstraktionsudbytte (%) 74 70

Disse særlige egenskaber forklares ved, at ansøgerens ejendom udgør omkring 93 ha (et geografisk område, der er meget større end det afgrænsede område, og som omfatter sidstnævnte), hvoraf kun 30 ha udgør det afgrænsede geografiske område; på de omkringliggende vinmarker kan ikke fremstilles vine med de kendetegn, som vine fra de geografiske område udviser, da jordbunds- og klimaforholdene ikke er ens.

Der findes i øjeblikket altså bare én producent i det afgrænsede område, men vinavlere, som i fremtiden etablerer sig i området, vil kunne anvende den beskyttede oprindelsesbetegnelse, forudsat at varespecifikationens bestemmelser overholdes.

10. Yderligere gældende krav

Ingen

Henvisning til offentliggørelsen af produktspecifikationen

http://www.agroambient.gva.es/documents/163228750/163232588/PC+CHOZAS+CARRASCAL.pdf/e2e0d39a-6022-4783-ad60-4c754a2023d8

(1) EUT L 347 af 20.12.2013, s. 671.